Diari Oficial de la Generalitat Valenciana


Sumari del DOGV 6758, del 20-04-2012 (2012/3101)

Notificació de la sentència dictada en el juí verbal número 1544/2011.
----------------------------------------------------------------------

### Dades del document

Número de DOGV
:   6758

Data del DOGV
:   20-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3101


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el juí verbal número 1544/2011. [2012/3101]  
Juí verbal 001544/2011-G  
Demandant: José Gil Contreras.  
Procurador: Juan Borrell Espinosa.  
Demandat: Simona Román.  
Procurador/a: -  
Jesús Mario Abat Gallego, secretari d'esta ciutat i partit, faig saber:  
Que en el juí a què es fa referència més amunt s'ha dictat la sentència, de data 15 de febrer de 2012, que té l'encapçalament i la dispositiva que, literalment, són com segueix:  
«Dispositiva  
Estime íntegrament la demanda interposada pel procurador Juan Borrell Espinosa, en nom i representació de José Gil Contreras, contra Simona Román:  
1. Declare resolt per falta de pagament de les rendes i quantitats assimilades el contracte d'arrendament que lligava les parts i que tenia com a objecte l'habitatge siti a Benicàssim (Castelló), carrer del Bisbe Serra, número 5, bloc 2, pati 1, porta 6.  
2. Condemne la demandada a sotmetre's a esta resolució i deixar lliure, vacu i a disposició de la part actora l'immoble a què es fa referència, i s'ha assenyalat a este efecte el dia 23 de març de 2012, a les 10.00 hores, perquè se'n procedisca al llançament, que tindrà lloc sense més tràmit, és a dir, sense necessitat que se sol·licite per la part actora l'execució del pronunciament de la sentència relatiu al llançament.  
  
3. Condemne la part demandada a pagar a l'actora:  
a) Quatre mil cinc-cents quaranta-dos euros i quaranta cèntims (4.552,40 €) en concepte de rendes impagades fins a la data de presentació de la demanda.  
b) Mil nou-cents cinquanta euros i cinquanta cèntims (1.950,50 €) en concepte de rendes vençudes des de la interposició de la demanda fins a la data d'esta resolució (d'octubre de 2011 a febrer de 2012, ambdós inclosos).  
c) Les rendes que vencen fins al lliurament de la possessió de la finca, prenent-se, com a base de la liquidació de les rendes futures, l'import de l'última mensualitat reclamada quan va presentar la demanda, que va ser de tres-cents noranta euros i deu cèntims (390,10 €).  
d) L'interés legal reportat i el que produïsquen estes sumes des de la data de la interposició de la demanda, que s'incrementarà en dos punts l'esmentat rèdit des de la data d'esta resolució fins a la seua completa execució. Les rendes vençudes amb posterioritat a la presentació de la demanda, únicament produiran interessos des de la data de la seua exigibilitat.  
4. Condemne la part demandada a pagar les costes processals causades.  
Notifiqueu esta resolució a les parts en els termes acordats, i advertiu-los que s'hi pot interposar un recurs d'apel·lació en contra, que s' interposa davant d'este Jutjat dins del termini de 20 dies comptador des de l'endemà a la notificació, in s'exposen les al·legació en què es base la impugnació, a més de citar la resolució objecte d'apel·lació i els pronunciaments a impugnar. De conformitat amb el que estableix la disposició addicional 15a de la Llei Orgànica del Poder Judicial -introduïda per la Llei Orgànica 1/2009, de 3 de novembre-, per a recórrer, la part recurrent haurà de constituir un dipòsit per un import de 50 euros, que es consignarà en el compte de consignacions d'este Jutjat, sense que es puga considerar preparat el recurs si el dipòsit no està constituït. Estan exempts de constituir el dipòsit: el Ministeri Fiscal, l'estat, les comunitats autònomes, les entitats locals i els organismes autònoms que en depenen.  
Expediu un certificat d'esta resolució i uniu-lo a les actuacions, i incloeu l'original en el llibre de sentències.  
Esta és la meua sentència, que pronuncie, mane i firme.  
Publicació. La sentència anterior va ser llegida i publicada en el dia de la seua data pel jutge que la subscriu, mentre estava constituït en audiència pública; hui, en done fe».  
Atés que es desconeix el domicili o la residència actuals de l'entitat demandada, Simona Román, de conformitat amb el que disposa l'article 497 de la Llei 1/2000, d'Enjudiciament Civil, ha ordenat la publicació d'este edicte en el Diari Oficial de la Comunitat Valenciana, per a portar a efecte la diligència de notificació de l'esmentat sentència.  
  
  
Castelló de la Plana, 16 de març de 2012.- El secretari judicial: Jesús Mario Abat Gallego.